Edvardas Raugalas

Edvardas Raugalas (1942 m. kovo 24 d. Užubaliuose, Žemaitkiemio valsčiuje – 2023 m. spalio 2 d.)Edvardas Raugalas. CEMETY. Nuoroda tikrinta 2024-11-23.MIRĖ BUVĘS ŽEMĖS ŪKIO VICEMINISTRAS E. RAUGALAS. Kauno diena. 2023-10-03. Nuoroda tikrinta 2023-10-03. – Lietuvos inžinierius, politinis veikėjas, buvęs žemės ūkio viceministras.

 Biografija 
1949–1956 m. mokėsi Laičių 7-metėje mokykloje (dab. Ukmergės Senamiesčio mokyklos pagrindinio ugdymo skyrius). 1956–1959 m. mokėsi Ukmergės 1-ojoje vidurinėje mokykloje. 1959–1965 m. studijavo Kauno politechnikos institute.
1969–1973 m. Brno aukštosios technikos mokyklos (Čekija) aspirantas.
1973 m. apgynė technikos mokslų kandidato disertaciją, mokslų kandidatas (daktaras).

1965–1968 m. Kauno politechnikumo dėstytojas, 1968–1969 m. Kauno medicinos instituto 2-osios mokslinio tyrimo laboratorijos inžinierius. 1974–1993 m. Kardiologijos mokslinio tyrimo institute vyr. mokslinis bendradarbis.
1993–1996 m. „Valstiečių laikraštis“ Kauno zonos korespondentas.
1996–1997 m. Žemės tarnybos direktorius. 1998–2009 m. VĮ „Registrų centras“ Kauno filialo direktoriaus pavaduotojas.
Nuo 2009 m. gegužės mėn. iki 2012 m. Lietuvos Respublikos žemės ūkio viceministras.

Vedęs. Žmona Rasa. Dukros Indrė ir Jonė.Edvardas Raugalas (LR ŽŪM inf.)

 Šaltiniai 

Kategorija:Lietuvos žemės ūkio viceministrai
Kategorija:Lietuvos inžinieriai